Visit Site
Recommended byColombia
ఇన్నింగ్స్‌ రెండో ఓవర్ బౌలింగ్‌కి వచ్చిన ఫాస్ట్ బౌలర్ ఆన్రిచ్ నార్టేజ్ షార్ట్ పిచ్‌ బంతులతో రోహిత్‌ శర్మని పరీక్షించే ప్రయత్నం చేశాడు. ఈ క్రమంలో మూడో బంతిని గంటకి 140.6 కి.మీ వేగంతో ఆన్రిచ్ షార్ట్‌ లెంగ్త్ రూపంలో విసరగా.. ఆ బంతిని స్వ్కేర్‌ లెగ్ దిశగా కళ్లు చెదిరే రీతిలో రోహిత్ శర్మ సిక్స్‌గా తరలించాడు. ఆ తర్వాత మళ్లీ ఐదో బంతిని ఆన్రిచ్‌ ఏకంగా 145.7కిమీ వేగంతో విసిరాడు. ఈసారి రోహిత్ శర్మ మరింత స్టైలిస్‌గా ఫుట్‌షాట్ ఆడుతూ డీప్ స్వ్కేర్ లెగ్ దిశగా సిక్స్ బాదేశాడు. మ్యాచ్‌ కామెంటేటర్ మాటల్లో చెప్పాలంటే.. ఆ ఫుల్ షాట్‌ని ప్రస్తుత క్రికెట్ ప్రపంచంలోనే రోహిత్ శర్మ కంటే స్టైల్‌గా ఎవరూ ఆడలేరు..!
Rishabh Pant Trolls: నువ్వు మారవా..? రిషబ్ పంత్‌ని ఉతికారేస్తున్న నెటిజన్లు
భారత ఫాస్ట్ బౌలర్ నవదీప్ షైనీ బౌలింగ్‌లో అంతకముందు దక్షిణాఫ్రికా బ్యాట్స్‌మెన్‌లు ఆఖరి ఓవర్‌లో రెండు సిక్సర్ల బాదేశారు. ఆ సమయంలో వెన్నునొప్పి కారణంగా కెప్టెన్ విరాట్ కోహ్లీ మైదానం వెలుపలికి వెళ్లగా.. కెప్టెన్‌గా జట్టుని రోహిత్ శర్మ నడిపిస్తున్నాడు. దీంతో.. ఒకే ఓవర్‌లో రెండు సిక్సర్లకి రోహిత్ శర్మ కూడా తనదైన రీతిలో బదులు తీర్చుకున్నట్లయింది. డికాక్ క్యాచ్‌ని డైవ్ చేస్తూ అందుకున్న విరాట్ కోహ్లీ వెన్నునొప్పితో కాసేపు ఇబ్బందిపడ్డాడు.